Kus on kõige kallim ja kus kõige odavam põllumaa Eestis?
#000001
Maa-amet koostab tänuväärset statistikat Eestis tehtavate maatehingute kohta, mis annab meile ülevaate möödunud aasta turuseisust. Erandiks ei ole siinkohal ka haritav maa. Maa-ameti statistikud on 2017. aastal tehtud tehingute põhjal kokku pannud raporti, kus lisaks tehingute arvule ja koguväärtusele on tehtud ülevaade ka maade väärtust mõjutavatest teguritest ja põllumaa hindadest maakonniti. Võtame luubi alla viimase ja vaatame – kus Eestis oli eelmisel aastal põllumaa hektari hind soodsaim ja kus kalleim?
#000002
Kõigepealt tehingutest. Haritava maaga tehti möödunud kalendriaastal Eestis 1253 tehingut. Võrdluses 2016. aastaga on see 10,8% vähem. Kokku tehti haritava maaga tehinguid 38,2 miljoni euro väärtuses, mis on võrreldes 2016. aastaga 6,9% vähem. Kui arvestada, et tehingute arvu langus on suurem kui tehingute kogumaksumuse langus, siis keskmine tehinguhind on kasvanud – täpsemalt 4,3% võrra.
#000004
Enim tehinguid tehti Lääne-Viru maakonnas (163), Tartumaal (118) ja Viljandimaal (106). Vähim tehinguid leidis aset Hiiumaal (22), mis on ka Eesti kõige väiksema pindalaga maakond.
#000005
Mille alusel põllumaa hindasid võrdleme?
#000006
Haritava maa hinnastatistikasse võeti vaid need tehingud, mis vastavad vabaturu tingimustele – välja jäeti tehingud, kus mõjuriteks on omavahelised äri- või sugulussidemed ning ka nende maadega tehingud, kus on lisaks maaharimisele arendusperspektiiv, mis hinna ebaproportsionaalselt kõrgeks ajab. Samuti jäeti välja maad, mis on väiksemad kui 2 hektarit, sest neil kasvatatakse saadusi tõenäoliselt vaid oma tarbeks. Nii jäid võrdlusesse vaid maad, mis vastavad kõige täpsemalt haritava maa kasutusele.
Hektarihinna võrdlusmõõdikuks ei ole võetud mitte kõigi tehingute keskmine hind (mis mõne üksiku väga kalli tehingu puhul viib keskmise ebaproportsionaalselt kõrgele) vaid mediaanhind. See on hind, millest pooled tehingud toimusid kõrgema keskmise hektarihinnaga ja pooled tehingud madalama hinnaga ning seetõttu annab maakonna keskmisest hinnatasemest realistlikuma seisu.
#000007
Kus on haritav maa soodsaim ja kus kalleim?
#000008
Madalaimad hektari mediaanhinnad on Läänemaal ja Hiiumaal – alla 2000 € hektari kohta. Selle põhjuseks on nii madalam mullaviljakus kui ka väiksemad müüdavad põllukinnistud. Kõige kõrgem haritava maa hektari mediaanhind on aga 2017. aasta seisuga Jõgeva maakonnas, kus see oli koguni 3406 € hektari kohta. Enam kui 3000 € suuruse hektarihinnaga paistavad silma ka Järva, Põlva, Lääne-Viru, Tartu ja Viljandi maakonnad, kus põllumassiivid suuremad ja leidub rohkem viljakaid pruunmuldasid.
#000009
Millest tekib põllumaa hindade erinevus?
#000010
Põllumaa hinda mõjutavad mitmed tegurid, mis väljenduvad statistikas, kuid mille peale ise ehk ei tuleks. Tavalisemad ja laiemalt tuntud tegurid on põllu ligipääsetavus ja mulla viljakus. Statistikaamet toob aga välja, et müües suuremat põllumassiivi on ka keskmine hektari mediaanhind kõrgem. Samuti on kõrgemas hinnas maad, mis on suuremas mahus kantud PRIA põllumassiivide registrisse – ehk neile maatükkidele saab taotleda PRIA toetusi. Veel võib tõenäoliselt hinda mõjutava tegurina välja tuua kraavide olemasolu põllumaal. Siinkohal on kraavideta haritava maa hektari hind peaaegu 300 € kõrgem kui kraavidega maatüki hind – olenemata selles, kuskohas kinnistul kraavid asuvad.
#000011
Mida statistika haritava maa hindade kohta maakondades ütleb?
#000012
Kokkuvõtvalt võib öelda, et kui Sinu põllumaa on väiksem, madalama mullaviljakusega ja asub Lääne- Eestis, on ka põllumaa müügi hektarihind madalam. Kui omad põllumaad viljakate pruunmuldadega Kesk-Eestis, on haritava maa hektari eest lootust kõrgemat hinda saada – eriti, kui müüd suurt põllumassiivi korraga.
#000013
Kui soovid müüa põllumaad, tee pakkumine ka meile. Omame maatehingutes pikaajalist kogemust, pakume kiiret tehingut ja head hinda.
#000014
Haritava maa hind on saavutanud rekordtaseme – õige aeg müüa põllumaad?
#000016
Millal tehakse kõige rohkem põllumaade ostu ja müügi tehinguid Eestis?
#000017
Kas Eesti kõige viljakamate põllumaade hind on kõige kõrgem?
#000018
Mis mõjutab haritava maa väärtust ja hinda?
#000020
Metsa ja põlllumaa hind Eestis ja mujal
#000021
Millest sõltub ja kuidas kujuneb põllumaa või metsamaa hind Eestis. Mis mõjutab kõige rohkem metsamaa või metsa hinda? Haritava maa hinnad Eestis – kas tõusevad või langevad ?
#000022
Kuidas leida oma metsale õige hinnaga ostja? Müües kinnistu koos maaga teenite rohkem ja väldite riske, mis tekivad kasvava metsa müügiga.
#000023
Põllumaa ost üle Eesti – kiire ja turvaline tehing. Põllumaa ostmine. Haritava maa ost. Rohumaa ja karjamaa ostmine
#000024
Kuidas mõjutavad haritava maatüki pindala, mulla boniteet ja ligipääs põllumaa hinda? Vaata, millest oleneb põllumaa hind ja mis tõstab haritava maa väärtust
#000025
Soovite müüa metsamaad? Metsamaade ost – müü oma metsamaa pikaajalise kogemusega metsandusettevõttele.
#000026
Kus on Eesti kõige kallimad põllumaad? Loe, kuidas mõjutavad haritava maa väärtust mulla viljakus ehk boniteet ja ligipääs kõlvikule
#000027
Soovid osta metsamaad ja põllumaad? Parim valik metsa ja maad nii investorile, talunikule kui ka väikeomanikule. Vaata maade pakkumisi siit
#000028